उहाँले सार्वजनिक कार्यक्रममा निर्वाचनका बेला आफूले गरेको प्रतिवद्धता बमोजिम सय दिनमा गर्ने भनिएका १०१ काममध्ये अधिकांश कार्य सम्पादन गरिएको तथ्य राख्नुभयो । पद बहाली गरेको सय दिनमा आफ्नो प्रतिबद्धतानुसार विकाससम्बन्धी ८६ काम थालनी भइसकेको मेयर शाक्यले दृष्टान्त प्रस्तुतसमेत गर्नुभयो । ‘कतिपय कार्यहरुको नतिजा प्राप्त भइसकेका छन् भने कतिपय कार्यहरु कार्यान्वयनकै चरणमा छन् । कतिपय प्रतिवद्धता कार्यान्वयनका लागि नीतिगत तथा व्यवस्थापकीय प्रवन्ध सुरु भएको छ,’ शाक्यले भन्नुभयो, ‘यी सवै कार्यान्वयनकै चरणहरु हुन । त्यसैले सवै प्रतिवद्धताहरु कार्यान्वयन भएको अर्थमा बुझ्न समेत विनम्र अनुरोध गर्दछु ।’
